laion/Wikipedia-Exotic huggingface dataset:
পশ্চিমবঙ্গে ইসলাম

ভারতের ২০১১ সালের আদমশুমারি অনুসারে, পশ্চিমবঙ্গ রাজ্যে ২৪.৬ মিলিয়নের বেশি বাঙালি মুসলমান রয়েছেন, যারা এই রাজ্যের মোট জনসংখ্যার ২৭.০১%। বাঙালি মুসলমানরা মুর্শিদাবাদ, মালদা এবং উত্তর দিনাজপুর এই তিনটি জেলায় সংখ্যাগরিষ্ঠ জনগোষ্ঠী। দেশের বাকি অংশের তুলনায় পশ্চিমবঙ্গে মুসলিম জনসংখ্যার উচ্চ বৃদ্ধি ছিল ১.৯৪%। কমনওয়েলথ গেমসে বক্সিং পদকপ্রাপ্ত, বক্সার মোহাম্মদ আলী কামার নুসরাত জাহান, অভিনেত্রী, রাজনীতিবিদ। মাসুদুর রহমান বৈদ্য, সাঁতারু মোহাম্মদ হামিদ আনসারী, ভারতের সাবেক উপরাষ্ট্রপতি মোহাম্মদ সেলিম (ফুটবলার) মোহাম্মদ সেলিম (রাজনীতিবিদ) আলতামাস কবির, ভারতের প্রাক্তন প্রধান বিচারপতি ফিরহাদ হাকিম, কলকাতার মেয়র, এমআইসি নগর উন্নয়ন ও পৌর বিষয়ক। এ বি এ গনি খান চৌধুরী, প্রাক্তন রেলমন্ত্রী (ভারত) মৌসুম নূর, মালদহ উত্তর লোকসভা কেন্দ্রের প্রাক্তন এমপি আবদুল হাসেম খান চৌধুরী মালদহ দক্ষিণের প্রাক্তন এমপি এবং প্রাক্তন রাজ্য স্বাস্থ্যমন্ত্রী ইশা খান চৌধুরী , সুজাপুরের বিধানসভা কেন্দ্রের প্রাক্তন বিধায়ক আবু নসর খান চৌধুরী সুজাপুর (বিধানসভা কেন্দ্র) এর প্রাক্তন বিধায়ক এবং প্রাক্তন বিজ্ঞান ও প্রযুক্তি মন্ত্রী সাবিনা মোথাবাড়ির বর্তমান বিধায়ক এবং শ্রম বিভাগের প্রাক্তন মন্ত্রী রুবি নূর, সুজাপুর বিধানসভা কেন্দ্রের তিনবারের বিধায়ক মীর আফসার আলী, কৌতুক অভিনেতা সৈয়দ মোস্তফা সিরাজ, বাঙালি লেখক আবুল বাশার, বাঙালি লেখক নিয়ামত শেখ, হরিহরপাড়া, হরিহরপাড়ার বর্তমান বিধায়ক। বাবর আলী , শিক্ষাবিদ, পৃথিবীর সর্বকনিষ্ঠ প্রধানশিক্ষক (বিবিসি মতে)। বাংলাদেশে ইসলাম বাঙালি মুসলমান ভারতে ইসলাম দ্য রাইজ অব ইসলাম অ্যান্ড দ্য বেঙ্গল ফ্রন্টিয়ার → Census of India - Religious Composition Population by religious community: West Bengal. 2011 Census of India. "Census 2011 shows Islam is the fastest growing religion in India"। Mint। ২৬ আগস্ট ২০১৫।  Saibal Sen (২৬ আগস্ট ২০১৫)। "Bengal beats India in Muslim growth rate"।  B.P. Syam Roy (২৮ সেপ্টেম্বর ২০১৫)। "Bengal's topsy-turvy population growth"। The Statesman। ১০ সেপ্টেম্বর ২০১৬ তারিখে মূল থেকে আর্কাইভ করা।  Nahid Kamal। "The Population Trajectories of Bangladesh and West Bengal During the Twentieth Century: A Comparative Study" (পিডিএফ)।
ভজহরি মাহাতো

ভজহরি মাহাতো (১৯১১ – ২০০৩) ভারতের একজন রাজনীতিবিদ ছিলেন যিনি লোকসেবক সঙ্ঘের রাজনীতির সাথে যুক্ত ছিলেন। তিনি তিনবার লোকসভার সদস্য হিসেবে নির্বাচিত হয়েছিলেন। ভজহরি মাহাতো ১৯১১ সালে জন্মগ্রহণ করেন। তিনি আইন অমান্য আন্দোলন ও আগস্ট আন্দোলনে অংশগ্রহণ করেছিলেন। তাকে ব্রিটিশ আমলে কারান্তরীণ করা হয় ও তাকে সাত বছরের কারাদণ্ড প্রদান করা হয়। পরবর্তীতে, ১৯৪৬ সালে তিনি মুক্তি পান। লোকসেবক সঙ্ঘ গঠিত হবার পর ভজহরি মাহাতো ভারতীয় জাতীয় কংগ্রেস ত্যাগ করে দলটিতে যোগদান করেন। তিনি ১৯৫২ সালে তৎকালীন মানভূম দক্ষিণের সহিত ধলভূম লোকসভা কেন্দ্র থেকে লোকসেবক সঙ্ঘের প্রার্থী হিসেবে সাংসদ হিসেবে নির্বাচিত হন। পরবর্তীতে, তিনি ১৯৬২ ও ১৯৬৭ সালে পুরুলিয়া থেকে সাংসদ হিসেবে নির্বাচিত হন। ভজহরি মাহাতো মানভূমের বাংলা ভাষা আন্দোলনে জন্মগ্রহণ করেছিলেন। তিনি লোকসভায় মানভূমের বাংলা ভাষা আন্দোলনের প্রসঙ্গ উত্থাপন করেছিলেন। তিনি সে সময়ে টুসু গান রচনা করেছিলেন। তিনি "শুন বিহারী ভাই, তোরা রাইখতে লারবি ডাং দেখাই" শিরোনামের টুসু গানটি রচনা করেছিলেন। সে সময়ে তাকে বিহার সরকার কারান্তরীণ করেছিল। ভজহরি মাহাতো ১৯২৬ সালে শান্ত দেবীর সাথে বিবাহবন্ধনে আবদ্ধ হন। তাদের দুই পুত্র ও দুই কন্যা ছিল। ভজহরি মাহাতো ২০০৩ সালে প্রয়াত হন। "মানভূমের ইতিহাস এবং ভজহরি মাহাতো"। আনন্দবাজার পত্রিকা। ২৩ ফেব্রুয়ারি ২০১৯। সংগ্রহের তারিখ ২১ ফেব্রুয়ারি ২০২০।  "Manbhum Lok Sevak Sangh"। Lok Sabha। সংগ্রহের তারিখ ২১ ফেব্রুয়ারি ২০২০।  "General Elections, India, 1962- Constituency Wise Detailed Results" (পিডিএফ)। West Bengal। Election Commission। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০১৪।  "General Elections, India, 1967 - Constituency Wise Detailed Results" (পিডিএফ)। West Bengal। Election Commission। সংগ্রহের তারিখ ২ জুন ২০১৪।  "বড় ভূমিকা ছিল টুসু সত্যাগ্রহের"। আনন্দবাজার পত্রিকা। ২ নভেম্বর ২০১৯। সংগ্রহের তারিখ ২১ ফেব্রুয়ারি ২০২০।  "আজ পুরুলিয়ার জন্মদিন, আনন্দের সঙ্গী আক্ষেপও"। আনন্দবাজার পত্রিকা। ১ নভেম্বর ২০১৬। সংগ্রহের তারিখ ২১ ফেব্রুয়ারি ২০২০।  "ভাষা আন্দোলনে মানভূম"। আনন্দবাজার পত্রিকা। ২০ ফেব্রুয়ারি ২০১৮। সংগ্রহের তারিখ ২১ ফেব্রুয়ারি ২০২০।  "MAHATO, SHRI BHAJAHARI"। Lok Sabha। সংগ্রহের তারিখ ২১ ফেব্রুয়ারি ২০২০।
নির্মলেন্দু লাহিড়ী

নির্মলেন্দু লাহিড়ী (জন্ম: ২১ ফেব্রুয়ারি , ১৮৯১ — মৃত্যু: ২৮ ফেব্রুয়ারি, ১৯৫০) একজন বাঙালি রঙ্গমঞ্চ অভিনেতা। তিনি বৃটিশ ভারতবর্ষের দিনাজপুরে জন্মগ্রহণ করেন। নির্মলেন্দু লাহিড়ী জন্ম বৃটিশ ভারতের অবিভক্ত বাংলার দিনাজপুরে। পিতার নাম নিকুঞ্জমোহন লাহিড়ী। তিনি রামতনু লাহিড়ীর বংশধর ও কবি দ্বিজেন্দ্রলাল রায়ের ভাগিনা। নির্মলেন্দু লাহিড়ী অপেশাদার অভিনেতারূপে ওল্ড ক্লাবে বহু বিখ্যাত শিল্পীর সঙ্গে অভিনয় করেন। পরে পেশাদার অভিনেতা হিসাবে কলকাতার ম্যাডান থিয়েটারে যোগ দেন। ১৯২২ খ্রিস্টাব্দে ক্ষীরোদপ্রসাদের 'প্রতাপাদিত্য' নাটকের নাম ভূমিকায় প্রথম অভিনয় করেন। ১৯২৪ খ্রিস্টাব্দে 'পাপের পরিণাম' নামক নির্বাক চলচ্চিত্রে নায়কের ভূমিকায় অংশ নেন। এরপর 'নিউ মনোমোহন থিয়েটার' নামে নিজস্ব ভ্রাম্যমাণ দল নিয়ে মফস্বল ও রেঙ্গুনে অভিনয় করেন। ১৩৩৮ বঙ্গাব্দে 'সারস্বত মহামণ্ডল' কর্তৃক 'বাণীবিনোদ' উপাধিতে ভূষিত হন। ১৯৫০ খ্রিস্টাব্দের ১৫ ই জানুয়ারি 'এই স্বাধীনতা' নাটকে শেষ অভিনয় করেন। 'বঙ্গে বর্গী' নাটকে 'ভাস্কর পণ্ডিত', 'গৈরিক পতাকা' য় 'শিবাজি' 'সিরাজদ্দৌলা'য় 'সিরাজ' এবং 'কণ্ঠহার' ছবিতে মধুচাকরের ভূমিকায় তার অভিনয় বিশেষ উল্লেখযোগ্য। সঙ্গীতে ও তার দক্ষতার পরিচয় পাওয়া যায়। নির্মলেন্দু লাহিড়ী ১৯৫০ খ্রিস্টাব্দের ২৮ শে ফেব্রুয়ারি কলকাতায় প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত "সংসদ বাঙালি চরিতাভিধান", প্রথম খণ্ড, ২০১৯ খ্রি.
মো. শাহজাহান (রাজনীতিবিদ)

মোহাম্মদ শাহজাহান বাংলাদেশ জাতীয়তাবাদী দলের রাজনীতিবিদ এবং নোয়াখালী-৪ (সুবর্ণচর-নোয়াখালী সদর) আসনের সাবেক সংসদ সদস্য। মোহাম্মদ শাহজাহান নোয়াখালী জেলার সদর উপজেলায় জন্মগ্রহণ করেন। মোহাম্মদ শাহজাহান ১৯৭৮ সালে বাংলাদেশ জাতীয়তাবাদী দলে (বিএনপি) প্রতিষ্ঠাকালীন সময়ে রাষ্ট্রপ্রতি জিয়াউর রহমানের হাত ধরে সক্রিয়ভাবে যুক্ত হন। তিনি বিএনপির সাবেক যুগ্ম মহাসচিব, বর্তমান ভাইস চেয়ারম্যান ও তৃণমূলের দল পূর্নগঠনের সমন্বয়ক। ২০১৬ সাল পর্যন্ত তিনি নোয়াখালী জেলার সভাপতি ছিলেন। নভেম্বর ২০১৫ সালে তাকে পৌরসভা নির্বাচনের জন্য বাংলাদেশ জাতীয়তাবাদী দলের প্রার্থীদের মনোনয়নের দায়িত্ব দেওয়া হয়েছিল। তিনি ১৯৯১ সনে জাতীয় সংসদ নির্বাচনে নোয়াখালী-৪ (সুবর্ণচর-নোয়াখালী সদর) আসন থেকে প্রথম বার সংসদ সদস্য নির্বাচিত হন। এরপর তিনি একই আসন থেকে ৬ষ্ঠ, ৭ম ও ৮ম সংসদে সংসদ সদস্য নির্বাচিত হন। ২০০৮ ও ২০১৮ সালের নির্বাচনে একই আসন থেকে তিনি মোহাম্মদ একরামুল করিম চৌধুরীর কাছে পরাজিত হয়েছিলেন। মো. শাহজাহানকে ১২ জানুয়ারি ২০১৫ সালে দেশবিরোধী ষড়যন্ত্রের অভিযোগে র‍্যাপিড অ্যাকশন ব্যটালিয়ান (র‍্যাব)–১ আটক করে। পঞ্চম জাতীয় সংসদ সদস্যদের তালিকা ষষ্ঠ জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Shahjahan quits Noakhali BNP president post"। The Daily Sun (ইংরেজি ভাষায়)। UNB। সংগ্রহের তারিখ ২৯ নভেম্বর ২০১৮।  "Shahjahan authorised to nominate BNP candidates in municipal polls"। bdnews24.com। সংগ্রহের তারিখ ২৯ নভেম্বর ২০১৮।  "শাহজাহান (নোয়াখালী)"। প্রথম আলো। সংগ্রহের তারিখ ২০২০-০২-২১।  "বিএনপির সাবেক সাংসদ শাহজাহান আটক"। প্রথম আলো। সংগ্রহের তারিখ ২০২০-০২-২১।  "Noakhali BNP chief Shahjahan held"। The Daily Star (ইংরেজি ভাষায়)। ১২ জানুয়ারি ২০১৫। সংগ্রহের তারিখ ২৯ নভেম্বর ২০১৮।
কেন্দ্রীয় তহবিল (বাংলাদেশ)

কেন্দ্রীয় তহবিল শ্রম ও কর্মসংস্থান মন্ত্রণালয়ের আওতাধীন বাংলাদেশ সরকারের একটি তহবিল যা শ্রমিকদের আর্থিক সহায়তার জন্য প্রতিষ্ঠা করা হয়েছে। এই তহবিলের সভাপতিত্বের দায়িত্বে থাকেন শ্রম ও কর্মসংস্থান মন্ত্রী। ২০০৬-এর ২৩২ (৩) ধারার বিধান অনুযায়ী ২০১৫ সালে শ্রম ও কর্মসংস্থান মন্ত্রণালয়ের আওতায় ‘কেন্দ্রীয় তহবিল’ প্রতিষ্ঠা করা হয়। তহবিল পরিচালনা করতে বাংলাদেশ শ্রমবিধিমালা, ২০১৫-এর বিধি ২১৮ অনুযায়ী পরিচালনা বোর্ড গঠিত হয়। তহবিলের উদ্দেশ্য হল বাংলাদেশের শিল্পকর্মীদের সহায়তা করা এবং তহবিলটি সরকারী এবং বেসরকারী যৌথভাবে অর্থায়নকৃত। আগস্ট ২০১৭ সালে প্রধানমন্ত্রী শেখ হাসিনা বাণিজ্য মন্ত্রণালয়কে সমস্ত শিল্প ও কারখানাগুলিকে কেন্দ্রীয় তহবিলের আওতায় আনার নির্দেশনা দিয়েছিলেন। "কেন্দ্রীয় তহবিল"। centralfund.gov.bd। সংগ্রহের তারিখ ২১ ফেব্রুয়ারি ২০২০।  "বাংলাদেশ শ্রম আইন, ২০০৬ - অষ্টম অধ্যায় - কল্যাণমূলক ব্যবস্থা"। bdlaws.minlaw.gov.bd।  "সব শিল্পপ্রতিষ্ঠান কেন্দ্রীয় কল্যাণ তহবিলের আওতায় আসবে: প্রধানমন্ত্রী"। প্রথম আলো। ২৭ আগস্ট ২০১৭। সংগ্রহের তারিখ ২১ ফেব্রুয়ারি ২০২০।
মো. শাহজাহান

মো. শাহজাহান বলতে যাদেরকে বোঝানো হতে পারে; মো. শাহজাহান (রাজনীতিবিদ), বাংলাদেশের রাজনীতিবিদ এবং নোয়াখালী-৪ আসনের সাবেক সংসদ সদস্য। মো. শাহজাহান (সিরাজগঞ্জের রাজনীতিবিদ), বাংলাদেশের রাজনীতিবিদ এবং সিরাজগঞ্জ-৬ আসনের সাবেক সাংসদ। মোহাম্মদ শাহজাহান, (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম। মোহাম্মদ শাহজাহান (রাজনীতিবিদ), -বাংলাদেশি রাজনীতিবিদ, ১৯৮৮ সালে চুয়াডাঙ্গা-১ আসন থেকে নির্বাচিত সাংসদ। মোহাম্মদ শাহজাহান ওমর - বাংলাদেশের স্বাধীনতা যুদ্ধের মুক্তিযোদ্ধা ও বীর উত্তম। মোহাম্মদ শাহজাহান সিদ্দিকী -বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম। শাহজাহান মিয়া –বাংলাদেশী রাজনীতিবিদ। পটুয়াখালী-১ আসনের সংসদ। সাবেক মন্ত্রী। শাহজাহান মিয়া (রাজনীতিবিদ) –বাংলাদেশী রাজনীতিবিদ। চাঁপাইনবাবগঞ্জ -১ আসনের সাবেক সংসদ সদস্য। শাহ জাহান -পঞ্চম মুঘল সম্রাট। মুহাম্মদ শাহজাহান - (২ জানুয়ারি ১৯৩৯ - ২০ সেপ্টেম্বর ২০০০) বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন। মো. শাহজাহান আলী - ইসলামী বিশ্ববিদ্যালয়ের শিক্ষক, রবীন্দ্র মৈত্রী বিশ্ববিদ্যালয়ের উপাচার্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আলাউদ্দিন আহম্মদ

আলাউদ্দিন আহম্মদ (১৯৪৭/১৯৪৮ - ১৩ ডিসেম্বর ২০২২) বাংলাদেশি রাজনীতিবিদ, শিক্ষাবিদ ও মুক্তিযোদ্ধা ছিলেন। তিনি কিশোরগঞ্জ-১ আসনের সাবেক সংসদ সদস্য। তিনি তিনি জাহাঙ্গীরনগর বিশ্ববিদ্যালয়ের উপাচার্য হিসেবে ১৮ জুলাই ১৯৯৮ সালে দায়িত্ব পালন করেছেন। তিনি প্রধানমন্ত্রীর রাজনৈতিক উপদেষ্টা হিসেবেও দায়িত্ব পালন করেন। আলাউদ্দিন আহম্মদ ১৯৪৭/১৯৪৮ কিশোরগঞ্জ জেলার পাকুন্দিয়া উপজেলার বুরুদিয়া গ্রামে জন্মগ্রহণ করেন। তিনি ১৯৭১ সালে ঢাকা বিশ্ববিদ্যালয় থেকে এমএসসি, ১৯৮২ সালে জাপানের কানাজাওয়া বিশ্ববিদ্যালয় থেকে এমএস এবং ১৯৮৫ সালে জাপানের তোহোকু বিশ্ববিদ্যালয় থেকে ডিএসসি ডিগ্রি অর্জন করেন। বিবাহিত জীবনে তার দুই কন্যা, এক ছেলে। আলাউদ্দিন আহম্মদ ১৯৭৩-১৯৭৭ সাল পর্যন্ত বাংলাদেশ সরকারের ডেপুটি ম্যাজিস্ট্রেট ও ডেপুটি কালেক্টর হিসেবে দায়িত্ব পালন করেন। এরপর ১৯৭৭ সালে তিনি জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগ দেন। আলাউদ্দিন ১৯৮৫ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯২ সালে অধ্যাপক পদে পদোন্নতি লাভ করেন। তিনি ১৯৯৮ সালের ১৮ জুলাই থেকে ১৯৯৯ সালের ৯ ডিসেম্বর পর্যন্ত জাহাঙ্গীরনগর বিশ্ববিদ্যালয়ের উপাচার্য ছিলেন। এর আগে তিনি এ বিশ্ববিদ্যালয়ের উপ-উপাচার্য হিসেবে দায়িত্ব পালন করেন।। আলাউদ্দিন আহম্মদ কিশোরগঞ্জ-১ (কিশোরগঞ্জ সদর-হোসেনপুর) আসন থেকে ১৯৯৯ সালের উপ-নির্বাচনে বাংলাদেশ আওয়ামী লীগের প্রার্থী হিসেবে ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে সংসদ সদস্য নির্বাচিত হয়েছিলেন। তিনি ২০০৯ থেকে ২০১৩ সাল পর্যন্ত প্রধানমন্ত্রী শেখ হাসিনার শিক্ষা, সামাজিক উন্নয়ন ও রাজনৈতিক উপদেষ্টার দায়িত্ব পালন করেন। জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা আলাউদ্দিন আহম্মদ ৭৫বছর বয়সে ১৩ ডিসেম্বর ২০২২ সালের মৃত্যুবরণ করেন। "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কিশোরগঞ্জের বিলুপ্ত সংসদীয় আসনটি পুনরুদ্ধারের দাবি"। মানবজমিন। সংগ্রহের তারিখ ২০২০-০২-২১।  দৈনিক বণিক বার্তা, ১৬ অক্টোবর ২০১৬ অধ্যাপক, আব্দুল বায়েস (২০১৯)। উপাচার্য উপাখ্যান। বাংলাদেশ: পাঞ্জেরী পাবলিকেশন্স। পৃষ্ঠা ১২০। আইএসবিএন 9789846342284।  দৈনিক বণিক বার্তা, ১৬ অক্টোবর ২০১৬ অধ্যাপক, আব্দুল বায়েস (২০১৯)। উপাচার্য উপাখ্যান। বাংলাদেশ: পাঞ্জেরী পাবলিকেশন্স। পৃষ্ঠা ১২০। আইএসবিএন 9789846342284।  "আলাউদ্দিন আহম্মদ"। প্রথম আলো। সংগ্রহের তারিখ ২০২০-০২-২১।
মৌলিক পদার্থবিদ্যায় ব্রেকথ্রু পুরস্কার

মৌলিক পদার্থবিদ্যায় ব্রেকথ্রু পুরস্কার (ব্রেকথ্রু প্রাইজ ইন ফান্ডামেন্টাল ফিজিক্স) অলাভজনক সংস্থা ফান্ডামেন্টাল ফিজিক্স প্রাইজ ফাউন্ডেশন প্রদান করে মৌলিক গবেষণায় জড়িত পদার্থবিদদের। ফাউন্ডেশনটি রাশিয়ার পদার্থবিদ এবং ইন্টারনেট উদ্যোক্তা ইউরি মিলনার দ্বারা ২০১২ সালের জুলাইয়ে প্রবর্তিত হয়। ২০১৮ সালের সেপ্টেম্বর পর্যন্ত, এই পুরস্কারটি বিশ্বের সবচেয়ে লাভজনক একাডেমিক পুরস্কার এবং এর অর্থ মূল্য নোবেল পুরস্কার প্রাপ্তদের দেওয়া অর্থ মূল্যের দ্বিগুণের চেয়ে বেশি। এই পুরস্কারটি সংবাদ মাধ্যম দ্বারা "একবিংশ শতাব্দীর নোবেল" হিসাবেও ডাকা হয়। সেপ্টেম্বর ২০১৮ সাল পর্যন্ত, যে কেউ ফান্ডামেন্টাল ফিজিক্স প্রাইজ ওয়েবসাইটের মাধ্যমে প্রার্থীকে মনোনীত করতে পারেন। সেপ্টেম্বর ২০১৮ সাল পর্যন্ত, প্রতিটি পুরস্কারের মূল্য ৩ মিলিয়ন ডলার। আর্থিক মূল্য মর্যাদাপূর্ণ নোবেল পুরস্কারের চেয়েও বেশি, যা ২০১২ সালে $১.২ মিলিয়ন ডলারেরও বেশি দাঁড়িয়েছিল। নিম্নলিখিত বছরের মধ্যে (বিশেষ পুরস্কার বিজয়ী সহ) বিজয়ীদের তালিকা রয়েছে। "Breakthrough Prize – Fundamental Physics Breakthrough Prize – Prizes"। breakthroughprize.org (ইংরেজি ভাষায়)। সংগ্রহের তারিখ ২০১৮-০৯-১০।  "Fundamental Physics Prize - About"। Fundamental Physics Prize। ৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১২।  Ghosh, Pallab (২০১৮-০৯-০৬)। "Bell Burnell: Physics star gives away £2.3m prize"। BBC News। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "9 Scientists Receive a New Physics Prize"। The New York Times। ৩১ জুলাই ২০১২। সংগ্রহের তারিখ ২০১২-০৮-০৪।  New Russian physics prize three times bigger than Nobel, The Voice of Russia "Winners of life science prize revealed"। Financial Times।  "Fundamental Physics Prize - Andrei Linde acceptance speech"। মার্চ ১৯, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ১৭, ২০১৩।  দাপ্তরিক ওয়েবসাইট
আবাকা খান

হালাকু খান মৃত্যুর পর তাঁহার জ্যেষ্ঠ পুত্র আবাকা খান ১২৬৫ খ্রিস্টাব্দে পারস্যের ইলখানি সিংহাসনে আরোহণ করেন। তিনি পিতার সুযোগ্য পুত্র ছিলেন। ঐতিহাসিকগণ তাঁহাকে সাহসী ও বিচক্ষণ নরপতি বলিয়া বর্ণনা করিয়াছেন। সিংহাসনে উপবেশন করিবার পর আবাকা খান অভ্যন্তরীণ শান্তি ও শৃঙ্ক্ষলা প্রতিষ্ঠায় আত্মনিয়োগ করেন। তিনি সাম্রাজ্যের রাজধানী মারাঘা হইতে তাবরিজে স্থানান্তরিত করেন। আবাকা খান কে নানা প্রকার বহিঃশত্রুর মোকাবেলা করতে হয়। তাঁহার রাজত্বকালে কিপচাক সাম্রাজ্যের মোঙ্গলরা তাঁহার রাজ্য আক্রমণ করিলে তিনি উপর্যপুরি দুইবার তাহাদিগকে পরাজিত করেন। হালাকু খানের সময় গুপ্তঘাতক সম্প্রদায়কে চরম আঘাত হানা হইলেও তাহাদের শক্তি সম্পূর্ণরুপে বিলুপ্ত হয় নাই। ১২৭১ খ্রিস্টাব্দে এই গুপ্তঘাতক সম্প্রদায়ের সর্বশেষ ঘাঁটি গিরদ-কুহ আবাকা খানের নিকট আত্মসমর্পণ করেন। দীর্ঘ আঠারো বৎসর অবরোধের পর মোঙ্গল বাহিনীর হস্তে এই ঘাঁটির পতন হয়। যার ফলে এই সম্প্রদায় চিরতরে নিশ্চিহ্ন হইয়া যায়। আবাকা খান গ্রিসসহ পূর্ব-ইউরোপীয় শক্তিগুলোর সহিত বৈদেশিক সম্পর্ক স্থাপন করেন। কিন্ত মিশর ও সিরিয়া অভিযানে তিনি চরম ব্যর্থতার পরিচয় দেন। মিশরের মামলুক সুলতান বাইবার্স আবাকা খানের অন্যতম প্রতিদ্বন্দ্বী ছিলেন। সীমান্ত লইয়া বিরোধ দেখা দিলে ১২৭৭ খ্রিস্টাব্দে মোঙ্গলদের সহিত মামলুক বাহিনীর এক প্রচন্ড সংঘর্স হয়। এই সংঘর্সে আবাকা খান পরাজিত হন এবং এই পরাজয়ের প্রতিশোধ গ্রহণের জন্য তিনি পরবর্তী বৎসর আবার সিরিয়া আক্রমণ করেন। কিন্তু এইবারও তিনি শোচনীয়ভাবে ব্যর্থ হন। সম্ভবত বারবার পরাজয়ের গ্লানি সহ্য করিতে না পারিয়া আবাকা খান ভগ্নোৎসাহ হইয়া পড়েন এবং ১২৮২ খ্রিস্টাব্দে মৃত্যুমুখে পতিত হন।
এবিএম জাহিদুল হক

এবিএম জাহিদুল হক (মৃত্যু: ১৩ সেপ্টেম্বর ২০০৮) বাংলাদেশ জাতীয়তাবাদী দলের রাজনীতিবিদ, সাবেক নৌপরিবহন উপমন্ত্রী এবং কিশোরগঞ্জ-১ আসনের সাবেক সংসদ সদস্য (এমপি)। তিনি ১৯৯৩ সালে পাকুন্দিয়া আদর্শ মহিলা কলেজ প্রতিষ্ঠা করেন। এবিএম জাহিদুল হক খালেদা জিয়ার প্রথম মন্ত্রিসভায় ২০ মার্চ ১৯৯১ তারিখ থেকে ২৭ ফেব্রুয়ারি ১৯৯৬ তারিখ পর্যন্ত আইন বিচার মন্ত্রণালয় ও নৌপরিবহন মন্ত্রণালয়ের উপমন্ত্রী হিসেবে দায়িত্ব পালন করেন। তিনি কিশোরগঞ্জ-১ আসন থেকে ১৯৯১ সালের পঞ্চম ও ১৫ ফেব্রুয়ারি ১৯৯৬ তারিখের ষষ্ঠ জাতীয় নির্বাচনে জাতীয় সংসদ সদস্য নির্বাচিত হয়েছিলেন। এবিএম জাহিদুল হক কিশোরগঞ্জ জেলার পাকুন্দিয়া উপজেলার নারান্দী গ্রামে জন্মগ্রহণ করেন। বিভিন্ন শিক্ষাপ্রতিষ্ঠান ও যোগাযোগ ব্যবস্থার ব্যাপক উন্নয়ন করার মাধ্যমে তিনি পাকুন্দিয়া ও হোসেনপুরে জনপ্রিয়তা লাভ করেন। তিনি পাকুন্দিয়ার প্রথম মহিলা ডিগ্রি মহাবিদ্যালয় পাকুন্দিয়া আদর্শ মহিলা কলেজের প্রতিষ্ঠাতা ছিলেন। এবিএম জাহিদুল হক ১৩ সেপ্টেম্বর ২০০৮ তারিখে ঢাকার চৌধূরী পাড়ার নিজ বাসভবনে মৃত্যুবরণ করেন। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "পাকুন্দিয়া মহিলা ডিগ্রী কলেজ"। বাংলাদেশ জাতীয় তথ্য বাতায়ন। ১২ জানুয়ারি ২০২১ তারিখে মূল থেকে আর্কাইভ করা।  "College Details" [কলেজের বিবরণ]। জাতীয় বিশ্ববিদ্যালয় (ইংরেজি ভাষায়)। সংগ্রহের তারিখ ২০২১-০৭-১৫।  "৪৭ বছরে প্রথমবার মন্ত্রী নেই কিশোরগঞ্জে"। দৈনিক জনকণ্ঠ। সংগ্রহের তারিখ ২০২১-০৮-০২।  "সাবেক আইন, বিচার ও নৌপরিবহন উপমন্ত্রী এবিএম জাহিদুল হকের স্মরণে আলোচনা সভা ও মিলাদ মাহফিল অনুষ্ঠিত"। আলোকিত কিশোরগঞ্জ। ২৪ ফেব্রুয়ারি ২০২০ তারিখে মূল থেকে আর্কাইভ করা।  "সাবেক উপ-মন্ত্রী এবিএম জাহিদুল হকের ৬ষ্ঠ মৃত্যুবার্ষিকী আজ"। শ্যামল বাংলা ২৪। ২০১৪-০৯-১৩। সংগ্রহের তারিখ ২০২১-০৭-১৯। [স্থায়ীভাবে অকার্যকর সংযোগ]
সামসুল হুদা বাচ্চু

মেজর (অব.) সামসুল হুদা বাচ্চু (১৯৪৩-২০১৬) জাতীয় পার্টির রাজনীতিবিদ, সাবেক সেনা কর্মকর্তা, মুক্তিযুদ্ধের সংগঠক ও নরসিংদী-১ আসনের সাবেক সংসদ সদস্য। সামসুল হুদা বাচ্চু ১৯৪৩ সালে নরসিংদী শহরে বানিয়াছলে জন্মগ্রহণ করেন। সামসুল হুদা বাচ্চু বাংলাদেশ সেনাবাহিনীর মেজর ছিলেন। ১৯৭১ সালে মুক্তিযুদ্ধে অংশ নেন। তিনি জাতীয় পার্টির রাজনীতির সাথে যুক্ত হয়ে ১৯৮৬ সালের তৃতীয় জাতীয় নির্বাচনে সংসদ সদস্য নির্বাচিত হয়ে ছিলেন। সামসুল হুদা বাচ্চু ১০ ফেব্রুয়ারি ২০১৬ সালে মৃত্যুবরণ করেন। তাকে নরসিংদী জেলার গাবতলী কবরস্থানে সমাহিত করা হয়। "নরসিংদী হানাদারমুক্ত দিবস আজ"। Risingbd.com। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-২২।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক সংসদ সদস্য সামসুল হুদা বাচ্চুর ইন্তেকাল | daily nayadiganta"। The Daily Nayadiganta। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-২২।  "মুক্তিযোদ্ধা সাবেক এমপি মেজর (অব.) বাচ্চু আর নেই | দ্বিতীয় সংস্করণ"। দৈনিক ইত্তেফাক। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-২২।
ভাটিয়াপাড়া এক্সপ্রেস

ভাটিয়াপাড়া এক্সপ্রেস বাংলাদেশ রেলওয়ের অধীনে চলা একটি যাত্রীবাহী ট্রেন। ট্রেনটি রাজবাড়ী এক্সপ্রেস এর সাথে রেক ভাগ করে চলাচল করে। ট্রেনটি কালুখালী-ভাটিয়াপাড়া এক্সপ্রেস নামে পরিচিত। ভাটিয়াপাড়া এক্সপ্রেস রাজবাড়ী রেলওয়ে স্টেশন থেকে যাত্রা শুরু করে কালুখালী জংশন রেলওয়ে স্টেশন হয়ে ভাটিয়াপাড়া ঘাট রেলওয়ে স্টেশন পৌঁছায় এবং যাত্রাপথে থাকা প্রায় সকল স্টেশনে যাত্রাবিরতি দেয়। ভাটিয়াপাড়া এক্সপ্রেস যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো: রাজবাড়ী রেলওয়ে স্টেশন সূর্যনগর রেলওয়ে স্টেশন বেলগাছি রেলওয়ে স্টেশন কালুখালী জংশন রেলওয়ে স্টেশন রামদিয়া রেলওয়ে স্টেশন বহরপুর রেলওয়ে স্টেশন আড়কান্দি রেলওয়ে স্টেশন নলিয়াগ্রাম রেলওয়ে স্টেশন মধুখালী জংশন রেলওয়ে স্টেশন ঘোড়াখালী রেলওয়ে স্টেশন সাতৈর রেলওয়ে স্টেশন বোয়ালমারী রেলওয়ে স্টেশন সহস্রাইল রেলওয়ে স্টেশন ব্যাসপুর রেলওয়ে স্টেশন কাশিয়ানী জংশন রেলওয়ে স্টেশন ভাটিয়াপাড়া ঘাট রেলওয়ে স্টেশন। ভাটিয়াপাড়া এক্সপ্রেস রাজবাড়ী থেকে ছাড়ে সকাল ১০টা ১৮ মিনিটে, ভাটিয়াপাড়া ঘাট পৌঁছায় দুপুর ১টা ১৫ মিনিটে। ভাটিয়াপাড়া ঘাট ছাড়ে দুপুর ১টা ৪৫ মিনিটে, রাজবাড়ী পৌঁছায় বিকাল ৪টা ৪৫ মিনিটে। বাংলাদেশের মেইল ও কমিউটার ট্রেনের তালিকা "রাজবাড়ীতে কালুখালী-ভাটিয়াপাড়া এক্সপ্রেস ট্রেন লাইনচ্যুত"। কালের কণ্ঠ। সংগ্রহের তারিখ ২০২০-০২-২২।  "কালুখালী-ভাটিয়াপাড়া রেলপথে যাত্রীদের উপচেপড়া ভিড়"। www.dailynabaraj.com। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-২২।  প্রতিবেদক, নিজস্ব (২০২০-০১-১৩)। "ভাটিয়াপাড়া এক্সপ্রেস ট্রেনে কেটে নিহত ১, পরিচয় খুজছে পুলিশ"। রাজবাড়ী বার্তা। সংগ্রহের তারিখ ২০২০-০২-২২।
আলমগীর কবির (দ্ব্যর্থতা নিরসন)

আলমগীর কবির বলতে যাদেরকে বোঝানো হতে পারে; আলমগীর কবির -বাংলাদেশী চলচ্চিত্র পরিচালক এবং সাংস্কৃতিক ব্যক্তিত্ব। আলমগীর কবির (ক্রিকেটার) -বাংলাদেশী সাবেক আন্তর্জাতিক ক্রিকেটার। আলমগীর কবির (রাজনীতিবিদ) -বাংলাদেশী রাজনীতিবিদ এবং নওগাঁ-৬ আসনের সাবেক সংসদ সদস্য। আলমগীর কবির রানা -বাংলাদেশী মধ্যমাঠের ফুটবল খেলোয়াড়। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আলমগীর কবির (রাজনীতিবিদ)

আলমগীর কবির (জন্ম: ১ জানুয়ারি ১৯৪৮) বাংলাদেশ জাতীয়তাবাদী দলের রাজনীতিবিদ, সাবেক প্রতিমন্ত্রী এবং নওগাঁ-৬ (রাণীনগর-আত্রাই) আসনের সাবেক সংসদ সদস্য। আলমগীর কবির ১ জানুয়ারি ১৯৪৮ সালে নওগাঁ জেলায় জন্মগ্রহণ করেন। আলমগীর কবির খালেদা জিয়ার দ্বিতীয় মন্ত্রিসভায় গৃহায়ন ও গণপূর্ত মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিমন্ত্রী হিসাবে দায়িত্ব পালন করেছিলেন। তিনি ১৯৯১ সনে জাতীয় সংসদ নির্বাচনে নওগাঁ-৬ (রাণীনগর-আত্রাই) আসন থেকে প্রথম বার সংসদ সদস্য নির্বাচিত হন। এরপর তিনি একই আসন থেকে ৬ষ্ঠ, ৭ম ও ৮ম সংসদে সংসদ সদস্য নির্বাচিত হন। ২০১৮ সালের নির্বাচনে একই আসন থেকে তিনি ইসরাফিল আলমের কাছে পরাজিত হয়েছিলেন। আলমগীর কবিরের বিরুদ্ধে সন্ত্রাসী সংগঠন জামায়াত-উল-মুজাহিদিন বাংলাদেশের পৃষ্ঠপোষকতায়র অভিযোগে ২০০৭ সালে মামলা করা হয়েছিল। পঞ্চম জাতীয় সংসদ সদস্যদের তালিকা ষষ্ঠ জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Guest Profile"। tritiyomatra.com। সংগ্রহের তারিখ ২০২০-০১-২৮।  "Alamgir Kabir made state minister for women and children"। bdnews24.com। সংগ্রহের তারিখ ২০২০-০১-২৯।  "আলমগীর কবির-নওগাঁ-৬"। প্রথম আলো। সংগ্রহের তারিখ ২০২০-০২-২১।  "Election campaign gets a peak in Rajshahi"। Bangladesh Sangbad Sangstha। সংগ্রহের তারিখ ১৫ অক্টোবর ২০১৯।  "Alamgir Kabir, Shamsul Alam Pramanik sued for backing JMB"। bdnews24.com। সংগ্রহের তারিখ ১৫ অক্টোবর ২০১৯।
ইলেকট্রন আসক্তি

গ্যাসীয় অবস্থায় কোনো মৌলের ১ মোল পরমাণুর তার সর্ববহিঃস্থ স্তরে অসীম দূরত্ব থেকে একটি একটি করে মোট ১ মোল ইলেকট্রন গ্রহন করে প্রতিটি একক ঋণাত্মক চার্জবিশিষ্ট ১ মোল গ্যাসীয় ঋনাত্মক আয়ন বা অ্যানায়ন এ রূপান্তরিত হতে যে পরিমাণ শক্তি নির্গত হয়, তাকে ঐ মৌলের ইলেকট্রন আসক্তি বলে । পর্যায় সারণির সব থেকে বেশি ইলেকট্রন আসক্তি বিশিষ্ট মৌল হলো ক্লোরিন (Cl)। ইলেকট্রন আসক্তি হচ্ছে একটি পর্যাবৃত্ত ধর্ম। পারমাণবিক ব্যাসার্ধের সাথে সাথে ইলেকট্রন আসক্তিও পরিবর্তন হয়। পরমাণুর আকার বৃদ্ধিতে ইলেকট্রন আসক্তি হ্রাস পায় এবং নিউক্লিয়াসে চার্জ বৃদ্ধিতে ইলেকট্রন আসক্তি বৃদ্ধি পায়, আবার একই পর্যায়ের বাম থেকে ডান দিকে গেলে ইলেকট্রন আসক্তি বৃদ্ধি পায় এবং একই গ্রুপের ওপর থেকে নীচের দিকে গেলে ইলেকট্রন আসক্তি হ্রাস পায়। তবে এর ব্যতিক্রমও দেখা যায়।